rejauldu/bengali-wikipedia huggingface dataset:
শোকদ্রান মুস্তাফি (; জন্ম: ১৭ এপ্রিল ১৯৯২) হলেন একজন জার্মান ফুটবলার এবং ফিফা বিশ্বকাপ বিজয়ী; যিনি বর্তমানে ডিফেন্ডার হিসেবে ইতালীয় ক্লাব সাম্পদোরিয়া এবং জার্মানি জাতীয় ফুটবল দল এর হয়ে খেলছেন।  কর্মজীবনের পরিসংখ্যান .  ক্লাবমৌসুমলিগকাপইউরোপমোটএপসগোলএপসগোলএপসগোলএপসগোলএভার্টন২০০৯–১০০০০০১০১০২০১০–১১০০০০–০০২০১১–১২০০০০–০০মোট০০০০১০১০সাম্পোদোরিয়া২০১১–১২১০০০–১০২০১২–১৩১৭০০০–১৭০২০১৩–১৪৩১১২০–৩৩১সর্বমোট৪৯১২০–৫১১কর্মজীবনে সর্বমোট৪৯১২০১০৫২১  অর্জন আন্তর্জাতিক জার্মানি  ফিফা বিশ্বকাপ: ২০১৪  জার্মানি অনূর্ধ্ব-১৭ উয়েফা ইউরোপীয় অনূর্ধ্ব-১৭ ফুটবল চ্যাম্পিয়নশিপ: ২০০৯  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উত্তর মেসিডোনিয়ায় আলবেনীয় বিষয়শ্রেণী:স্পেনে জার্মান প্রবাসী ক্রীড়াবিদ বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:লেভান্তে ইউনিয়ন দেপোর্তিভার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:জার্মান মুসলিম বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:জার্মান প্রবাসী পুরুষ ফুটবলার
যশোধরা দাসাপ্পা (১৯০৫-১৯৮০) ছিলেন একজন ভারতীয় স্বাধীনতা কর্মী, গান্ধীবাদী, সমাজ সংস্কারক এবং কর্ণাটক রাজ্যের একজন মন্ত্রী। তিনি রাজনৈতিকভাবে ভারতীয় জাতীয় কংগ্রেসের সাথে যুক্ত ছিলেন। তিনি প্রথমে এস আর কাঁথি (১৯৬২) এবং তারপর এস. নিজলিঙ্গাপ্পা (১৯৬৯) -র নেতৃত্বে কর্ণাটক রাজ্য সরকারে মন্ত্রী হিসেবে দায়িত্ব পালন করেছিলেন।   ব্যক্তিগত জীবন  যশোধরা দাসাপ্পা ১৯০৫ সালের ২৮শে মে বেঙ্গালুরুতে একটি বোক্কলিগ পরিবারে জন্মগ্রহণ করেন। তিনি ছিলেন কে এইচ রামাইয়ার কন্যা, রামাইয়া একজন সুপরিচিত সমাজকর্মী এবং বোক্কলিগারা সংঘের গুরুত্বপূর্ণ প্রতিষ্ঠাতা ছিলেন। একটি সচ্ছল পরিবারে জন্মগ্রহণ করা সত্ত্বেও, যশোধরা একজন সমাজকর্মী হয়ে ভারতীয় স্বাধীনতা সংগ্রামে যোগদানের সিদ্ধান্ত নিয়েছিলেন। তিনি লন্ডন মিশন স্কুলের ছাত্রী ছিলেন এবং পরে মাদ্রাজের কুইন মেরি কলেজের ছাত্রী ছিলেন। যশোধরার বিয়ে হয়েছিল এইচ সি দাসাপ্পার সাথে, যিনি জওহরলাল নেহেরুর সরকারের মন্ত্রী ছিলেন। এই দম্পতির ছোট ছেলে তুলসীদাস দাসাপ্পা চরণ সিং মন্ত্রিসভায় কেন্দ্রীয় প্রতিমন্ত্রী ছিলেন।  যশোধরা দাসাপ্পা ১৯৮০ সালে মারা যান।   রাজনৈতিক জীবন  যশোধরা দাসাপ্পা ভারতীয় স্বাধীনতা সংগ্রামের পাশাপাশি বেশ কয়েকটি সামাজিক আন্দোলনেও সক্রিয় ছিলেন, যার মধ্যে আছে ১৯৩০-এর দশকের বন সত্যাগ্রহ আন্দোলন, যার ফলে ১২০০ জনেরও বেশি লোককে কারাদণ্ড দেওয়া হয়েছিল, এবং ১৯৩৮ সালের বিদুরাশ্বথ পর্ব যেখানে পুলিশের গুলিতে ৩৫ জন নিহত হয়েছিল। এই আন্দোলনে অংশগ্রহণের জন্য তাঁকে কারাদণ্ড দেওয়া হয়েছিল।  তাঁর বাড়ি ছিল গুপ্ত সত্যাগ্রহী (স্বাধীনতা সংগ্রাম) কার্যকলাপের মিলনস্থল। সরকার হ্যামিল্টনের নামে একটি ভবনের নামকরণের সিদ্ধান্ত নেয়, যে হ্যামিল্টন স্বাধীনতার জন্য আন্দোলনকারী বিক্ষোভকারীদের বিরুদ্ধে তাঁর বর্বরতার জন্য পরিচিত ছিলেন। সেইসময় যশোধরা এই সিদ্ধান্তের বিরুদ্ধে অনেক আক্রমণাত্মক বক্তৃতা দিয়েছিলেন।  নিজলিঙ্গাপ্পা মন্ত্রিসভার একজন বরিষ্ঠ মন্ত্রী হিসেবে দায়িত্ব পালন করার সময়, কর্ণাটক রাজ্যে নিষেধাজ্ঞা (মদ্য উৎপাদন, সংরক্ষণ, পরিবহন, বিক্রয়, দখল এবং সেবনের নিষেধাজ্ঞা) প্রত্যাহারের প্রতিবাদে পদত্যাগ করে তিনি সংবাদের শিরোনামে আসেন। সমাজে তাঁর অবদানের জন্য ১৯৭২ সালে ভারত সরকার তাঁকে তৃতীয় সর্বোচ্চ বেসামরিক সম্মান পদ্মভূষণে ভূষিত করে।   আরও দেখুন    এইচ সি দাসাপ্পা  তুলসিদাস দাসাপ্পা   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ বিষয়শ্রেণী:গান্ধীবাদী বিষয়শ্রেণী:১৯৮০-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:সমাজসেবায় পদ্মভূষণ প্রাপক
কাঙ্গালিনী সুফিয়া (প্রকৃত নামঃ টুনি হালদার; জন্মঃ ১৯৬১) বাংলাদেশের একজন প্রসিদ্ধ লোকসঙ্গীত শিল্পী। কোনবা পথে নিতাইগঞ্জে যাই, পরাণের বান্ধব রে, বুড়ি হইলাম তোর কারণে, নারীর কাছে কেউ যায় না, আমার ভাঁটি গাঙের নাইয়া প্রভৃতি গানের জন্য তিনি বিখ্যাত।থাম্ব|একুশে বইমেলা ২০২০ সাংস্কৃতিক অনুষ্ঠানে গাইছেন কাঙালিনী সুফিয়া   জন্ম ও শৈশবকাল  কাঙ্গালিনী সুফিয়া ১৯৬১ সালে রাজবাড়ী জেলার বালিয়াকান্দি উপজেলার রামদিয়া গ্রামে জন্মগ্রহণ করেন। তার প্রকৃত নাম ছিল টুনি হালদার। বাবার নাম খোকন হালদার ও মা টুলু হালদার।   সঙ্গীত জীবন  গ্রাম্য একটি গানের অনুষ্ঠানে ১৪ বছর বয়সে তিনি তার সঙ্গীত জীবন শুরু করেন। মাত্র ১৫ বছর বয়সে সুধির হালদার নামের একজন বাউলের সঙ্গে তার বিয়ে হয়, যদিও সে বিয়ে বেশিদিন টেকেনি। ওস্তাদ হালিম বয়াতির শিষ্যত্ব গ্রহণ করেন ১৯৭৮ সালে। সে সময় তিনি ইসলাম ধর্ম গ্রহণ করে সুফিয়া খাতুন নাম ধারণ করেন। তার গুরু দেবেন থাপা, গৌর মোহন্ত। তার প্রিয় শিল্পী লালন ফকির, আব্দুল আলীম।  সুফিয়ার মোট রচিত গানের সংখ্যা প্রায় ৫০০। তিনি রাজ সিংহাসন চলচ্চিত্রে প্রথম কণ্ঠ দেন। তিনি যুক্তরাষ্ট্র, যুক্তরাজ্য, দক্ষিণ কোরিয়া, থাইল্যান্ড, চীন, ভারতে বিভিন্ন সাংস্কৃতিক অনুষ্ঠানে অংশগ্রহণ করেন।   কাঙ্গালিনী উপাধি  থাম্ব|কাঙ্গালিনী সুফিয়া (ডান থেকে ২য়) ও তার দল ২০২০ সালের একুশে বইমেলায় বাংলা একাডেমিতে। বাংলাদেশ বেতারের সাবেক পরিচালক ফজল-এ-খোদা একদিন হাইকোর্টের মাজারে কাঙালিনী সুফিয়াকে গাইতে দেখেন। তিনি কাঙালিনী সুফিয়াকে বেতারে আসার আমন্ত্রণ জানান। তিনি ছিলেন সেময় পথগায়ক। কাঙালিনী সুফিয়া নিজে বলেছেন যে, প্রথম সুধী সমাজে তাঁকে পরিচিত করান কবি ফজল-এ-খোদা। বাংলাদেশ শিল্পকলা একাডেমির সাবেক ডিজি মুস্তাফা মনোয়ার তাকে কাঙ্গালিনী উপাধি প্রদান করেন। তারপর থেকে তিনি সুফিয়া খাতুন থেকে দেশব্যাপী কাঙ্গালিনী সুফিয়া নামে পরিচিত হন।   অভিনয়  কাঙ্গালিনী সুফিয়া দেয়াল, নোনাজলের গল্প প্রভৃতি নাটকে অভিনয় করেন। উল্লেখ্য নোনাজলের গল্প বুড়ি হইলাম তোর কারণে গানটি অবলম্বনে নির্মিত হয় যেখানে সুফিয়া প্রধান চরিত্রে একজন বাউলের ভূমিকায় অভিনয় করেন। এছাড়াও তিনি ১৯৯৭ সালে বুকের ভেতর আগুন নামে একটি চলচ্চিত্রে অভিনয় করেন।   পুরস্কার  সংগীতে তিনি প্রায় ৩০টি জাতীয় ও ১০টি আন্তর্জাতিক পুরস্কার লাভ করে।   তথ্যসূত্র    বহিঃসংযোগ   বিএমডিবিতে প্রোফাইল।  আমি একের মধ্যেই আছি : কাঙ্গালিনী সুফিয়া, ৩১ জানুয়ারি ২০১৪-এ দৈনিক আজাদীতে প্রকাশিত সাক্ষাৎকার।  বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:১৯৬১-এ জন্ম বিষয়শ্রেণী:বাউল বিষয়শ্রেণী:লোকসঙ্গীত শিল্পী বিষয়শ্রেণী:বাংলাদেশী নেপথ্য সঙ্গীতশিল্পী বিষয়শ্রেণী:বাংলাদেশী লোকশিল্পী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:শিল্পকলা পদক বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:রাজবাড়ী জেলার ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী
থাম্ব|প্রসন্নকুমার রায় প্রসন্নকুমার রায় (জন্ম: ১৮৪৯ - মৃত্যু: ১৯৩২) একজন বাঙালি শিক্ষাবিদ এবং সাধারণ ব্রাহ্মসমাজের অন্যতম ব্যক্তি। তিনি ডক্টর পি. কে. রায় নামে প্রসিদ্ধ ছিলেন।  প্রসন্নকুমার রায়ের আদি নিবাস বর্তমান বাংলাদেশের ঢাকার শুভাঢ্যা। তিনি যৌবনে ব্রাহ্মধর্মের অনুরাগী হওয়ার জন্য পিতৃগৃহ থেকে বিতাড়িত হয়েছিলেন। তিনি কেশবচন্দ্রের কাছে ব্রাহ্মধর্মে দীক্ষা গ্রহণ করেন। তিনি সমাজ সংস্কারক দুর্গামোহন দাশের কন্যা শিক্ষাবিদ সরলা রায় (দাশ)-কে বিবাহ করেন। ভারতের প্রথম বাঙালি এয়ার মার্শাল সুব্রত মুখার্জী তার নাতি ।সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0   প্রথম জীবন  তিনি ঢাকা পগোজ স্কুলের ছাত্র ছিলেন। তিনি গিলক্রাইস্ট বৃত্তি পেয়ে বিলেত গিয়েছিলেন। ১৮৭৩ খ্রিষ্টাব্দে লন্ডন বিশ্ববিদ্যালয় থেকে বি.এস.সি এবং ১৮৭৬ খ্রিষ্টাব্দে এডিনবরা ও লন্ডন বিশ্ববিদ্যালয় থেকে মনোবিজ্ঞানে ডি.এস.সি উপাধি লাভ করেন।    কর্মজীবন  তিনি দেশে ফেরার পর পাটনা কলেজে এবং ঢাকা কলেজে এবং পরে প্রেসিডেন্সি কলেজে অধ্যাপক হিসাবে কর্মরত ছিলেন। প্রেসিডেন্সি কলেজে প্রথমে অস্থায়ী এবং পরে ১৯০২ থেকে ১৯০৫ খ্রিষ্টাব্দ অবধি অধ্যক্ষের দায়িত্ব পালন করেন। তিনি ভারতীয়দের মধ্যে প্রথম এই পদের অধিকারী হয়েছিলেন। এরপর তিনি বিশ্ববিদ্যালয়ের রেজিস্টার এবং অবসর গ্রহণের পর কলকাতা বিশ্ববিদ্যালয়ের অধীনস্থ কলেজগুলির পরিদর্শক হন। তার কর্মজীবনের মধ্যে দুই বছর ভারত সচিবের শিক্ষা বিষয়ের পরামর্শদাতা হয়ে ইংল্যান্ড যান।   তিনি এবং আনন্দমোহন বসু একসাথে বিলেতে ব্রাহ্মসমাজ, ইন্ডিয়ান সোসাইটি, এবং একটি পুস্তকালয় স্থাপন করেছিলেন। তিনি কিছুদিন সাধারণ ব্রাহ্মসমাজের সভাপতি ছিলেন। তিনি সাধারণ ব্রাহ্মসমাজের সংস্রবে ধর্মতত্ত্ব আলোচনার জন্য থিওলজিক্যাল ইনস্টিটিউশন প্রতিষ্ঠা করেন।    তথ্যসূত্র   বিষয়শ্রেণী:১৮৪৯-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩২-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি শিক্ষাবিদ বিষয়শ্রেণী:বাংলার নবজাগরণ বিষয়শ্রেণী:আদিনিবাস পূর্ববঙ্গে বিষয়শ্রেণী:বাঙালি হিন্দু বিষয়শ্রেণী:পোগোজ স্কুলের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের শিক্ষক বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষক বিষয়শ্রেণী:কলকাতা প্রেসিডেন্সি কলেজের অধ্যক্ষ বিষয়শ্রেণী:কলকাতা বিশ্ববিদ্যালয়ের ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:ব্রাহ্ম বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:কলকাতার পণ্ডিত বিষয়শ্রেণী:ভারতীয় পণ্ডিত বিষয়শ্রেণী:১৯শ শতাব্দীর ভারতীয় পণ্ডিত বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় শিক্ষায়তনিক প্রশাসক বিষয়শ্রেণী:ভারতীয় শিক্ষায়তনিক বিষয়শ্রেণী:পশ্চিমবঙ্গের শিক্ষায়তনিক বিষয়শ্রেণী:তেলিরবাগের দাশ পরিবার বিষয়শ্রেণী:ভারতীয় প্রভাষক বিষয়শ্রেণী:প্রেসিডেন্সি বিশ্ববিদ্যালয়, কলকাতার শিক্ষক বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রিন্সিপাল
thumb|250px|Toho একটি বৃহৎ জাপানী চলচ্চিত্র স্টুডিও। এর সদর দপ্তর টোকিওর চিয়োদাতে। "Hankyu Hanshin Toho Group" এর অন্যতম প্রধান শিল্প প্রতিষ্ঠান এটি। পশ্চিমা বিশ্বে এই স্টুডিওটি বহু "দাইকাইজু" (দানবীয় জন্তু) এবং "তোকুসাতসু" (স্পেশাল ইফেক্ট) ছবি নির্মাতা হিসেবে পরিচিত। "Chouseishin" নামক অতিমানব টেলিভিশন সিরিজ, আকিরা কুরোসাওয়ার ছবি এবং "স্টুডিও জিবলি" 'র এনিমে সিরিজগুলো নির্মাণের জন্য এই পরিচিতি প্রকাশ পেয়েছে। এর সবচেয়ে বিখ্যাত এবং বিশ্বনন্দিত সৃষ্টি হচ্ছে গজিরা (Godzilla) যাকে দানবীয় জন্তুর রাজা বলা হয়। এছাড়া তোহোর নির্মাণ সামগ্রীতে রয়েছে বিপুল পরিমাণ এনিমে। তোহো শব্দের অর্থ হচ্ছে "পূর্বাঞ্চলীয় গুপ্তধন"। তোহোর সৃষ্টি করা পাঁচটি দানবীয় জন্তু চরিত্র সকল যুগে নন্দিত হয়ে এসেছে: গজিরা, মসুরা, কিংগু গিদোরা, মেকাগজিরা এবং রাদোন।   বহিঃসংযোগ   অফিসিয়াল হোমপেজ (জাপানি ভাষায়)  তোহো রাজ্য  বিষয়শ্রেণী:তোহো বিষয়শ্রেণী:অ্যানিমে কোম্পানি বিষয়শ্রেণী:জাপানি চলচ্চিত্র কোম্পানি বিষয়শ্রেণী:জাপানি মার্কা বিষয়শ্রেণী:জাপানি চলচ্চিত্র স্টুডিও বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:জাপানের সম্মিলিত কোম্পানি বিষয়শ্রেণী:১৯৭৫-এ প্রতিষ্ঠিত বিনোদন কোম্পানি বিষয়শ্রেণী:টোকিও ভিত্তিক গণমাধ্যম কোম্পানি বিষয়শ্রেণী:জাপানের গণমাধ্যম কোম্পানি বিষয়শ্রেণী:জাপানে সদর দফতর বহুজাতিক কোম্পানি বিষয়শ্রেণী:জাপানের ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:ভিডিও গেম প্রকাশক
যদিও বেশিরভাগ আলোচনা প্রশাসক কর্তৃক বন্ধ করা হয়, তবে উইকিপিডিয়ার নীতি এবং প্রথা অনুযায়ী ভাল অবস্থান ও বিশ্বস্ত যে কোনও নিবন্ধিত সম্পাদক আলোচনা বন্ধ করতে পারেন। তবে ব্যবহারিকভাবে, আলোচনায় অ-প্রশাসকদের এমন কোন আনুষ্ঠানিক পদক্ষেপ নেওয়া উচিত নয় যার জন্য প্রশাসক সরঞ্জাম ব্যবহারের দরকার হবে, যেমন নিবন্ধ অপসারণ করা, নিবন্ধে সুরক্ষা যোগ করা ইত্যাদি। এই পাতাটি যে সকল সম্পাদক এই জাতীয় বন্ধ করার কথা বিবেচনা করছে তাদের জন্য নির্দেশনা প্রদান করে।  কাদের দ্বারা আলোচনা বন্ধ করা উচিত  টীকা
এ কে এম জিয়াউদ্দিন পল্টু বাংলাদেশের খুলনা জেলার রাজনীতিবিদ যিনি তৎকালীন খুলনা-৮ আসনের সংসদ সদস্য ছিলেন।   প্রাথমিক জীবন  এ কে এম জিয়াউদ্দিন খুলনা জেলায় জন্মগ্রহণ করেন।   রাজনৈতিক জীবন  ১৯৭৯ সালের দ্বিতীয় জাতীয় সংসদ নির্বাচনে তৎকালীন খুলনা-৬ ও খুলনা-৮ আসনে বাংলাদেশ মুসলিম লীগের প্রার্থী খান-এ-সবুর বিজয়ী হয়ে খুলনা-৮ আসনটি ছেড়ে দিলে উপনির্বাচন এ কে এম জিয়াউদ্দিন বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
জাতীয় মুক্ত বিদ্যালয় সংস্থা (; যা সংক্ষেপে এনআইওএস নামে পরিচিত) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড।  এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত।National Institute of Open Schooling objective ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত।   তথ্যসূত্র    বহিঃসংযোগ   NIOS official website  বিষয়শ্রেণী:ভারতের শিক্ষাব্যবস্থা বিষয়শ্রেণী:বিদ্যালয় সনদ বিষয়শ্রেণী:শিক্ষামূলক পরীক্ষা ও মূল্যায়ন সংস্থা বিষয়শ্রেণী:ভারতীয় শিক্ষামূলক ওয়েবসাইট
থাম্ব| রোজারি অব দ্যা ফিলোসোফারস গ্রন্থে আত্মার চিত্রায়ন  অনেক ধর্মে এবং দার্শনিক ও পৌরাণিক বিভিন্ন ঐতিহ্যে আত্মাকে বলা হয় যে কোন জীবিত প্রাণীর অশরীরী সত্ত্বা।"soul."Encyclopædia Britannica. 2010. Encyclopædia Britannica 2006 CD. 13 July 2010. দার্শনিক বিশ্বাসের উপর ভিত্তি করে আত্মা মরণশীল হতে পারে কিংবা অমর হতে পারে।http://www.oed.com/view/Entry/185083. Oxford English Dictionary (OED). Oxford English Dictional (OED). Retrieved 1 December 2016. খ্রিস্টান, ইহুদী ধর্মাবলম্বীদের বিশ্বাস অনুযায়ী, শুধুমাত্র মানুষের আত্মা অমর (যদিও অমরত্ব নিয়ে ইহুদীদের মধ্যে বিতর্ক রয়েছে, ব্যাপারটি প্লেটো দ্বারা প্রভাবিত হতে পারে)।http://www.jewishencyclopedia.com/articles/8092-immortality-of-the-soul www.jewishencyclopedia.com. Retrieved 2016-12-14. যেমন, ক্যাথলিক ধর্মতত্ত্ববিদ থমাস অ্যাকিনাস মনে করেন, আত্মা (অ্যানিমা) রয়েছে সব প্রাণীতেই, কিন্তু অমর আত্মার অধিকারী শুধুমাত্র মানুষই।Peter Eardley and Carl Still, Aquinas: A Guide for the Perplexed (London: Continuum, 2010), pp. 34–35 অন্যান্য ধর্মে (বিশেষ করে হিন্দুধর্ম ও জৈনধর্মে) এই বিশ্বাস আছে যে, সব জীবিত অস্তিত্বেরই আত্মা আছে, যেটা অ্যারিস্টোস্টলও বিশ্বাস করতেন । আবার অনেকে এই শিক্ষা দেন যে, জড় সত্ত্বারও (যেমন নদী কিংবা পর্বতের) নিজস্ব আত্মা রয়েছে । এই ধরনের বিশ্বাসকে বলা হয় অ্যানিমিজম।https://web.archive.org/web/20080709052029/http://www.bartleby.com/65/so/soul.html The Columbia Encyclopedia, Sixth Edition. 2001–07. Retrieved 12 November 2008.   তথ্যসূত্র   বিষয়শ্রেণী:দর্শনশাস্ত্র বিষয়শ্রেণী:দর্শন বিষয়শ্রেণী:স্বকীয় সত্তার ধারণা বিষয়শ্রেণী:অধিবিদ্যার ধারণা বিষয়শ্রেণী:ভূত বিষয়শ্রেণী:মনের দর্শনের ধারণা বিষয়শ্রেণী:ধর্মীয় দার্শনিক ধারণা বিষয়শ্রেণী:ধর্মীয় বিশ্বাস ও মতবাদ
ফ্রাঙ্ক রেজিনাল্ড মার্টিন (; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন ফ্রেডি মার্টিন নামে পরিচিত ফ্রাঙ্ক মার্টিন।   প্রথম-শ্রেণীর ক্রিকেট  ১৯২৪-২৫ মৌসুম থেকে ১৯২৯-৩০ মৌসুম পর্যন্ত ফ্রাঙ্ক মার্টিনের প্রথম-শ্রেণীর খেলোয়াড়ী জীবন চলমান ছিল। জ্যামাইকার পক্ষে ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অংশগ্রহণ করেছিলেন ফ্রাঙ্ক মার্টিন।  সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন ফ্রাঙ্ক মার্টিন। ২৩ জুন, ১৯২৮ তারিখে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্ট খেলায় অভিষেক ঘটে তার।  ১৯২৮ সালে ইংল্যান্ড দল ওয়েস্ট ইন্ডিজ গমন করে। ঐ সফরের দুই টেস্টেই তার অংশগ্রহণ ছিল। এছাড়াও, ১৯৩০-৩১ মৌসুমে ওয়েস্ট ইন্ডিজ দলের সাথে অস্ট্রেলিয়া গমন করেছিলেন। তন্মধ্যে, সিডনিতে অনুষ্ঠিত সিরিজের পঞ্চম টেস্টের প্রথম ইনিংসে অস্ট্রেলিয়ার শক্তিশালী বোলিং আক্রমণ রুখে দিয়ে ১২৩ রানে অপরাজিত ইনিংসে খেলেন। এরফলে ওয়েস্ট ইন্ডিজ দল ৩৫০/৬ করে ইনিংস ঘোষণা করে। এরপর বল হাতে নিয়ে ৪/১১১ বোলিং পরিসংখ্যান দাঁড় করান তিনি।Scorecard of Sydney Test in 1931 from Cricinfo. Retrieved 21 May 2012. ঐ খেলায় ওয়েস্ট ইন্ডিজ দল প্রথমবারের মতো বিদেশের মাটিতে টেস্টে জয় পায়। এটিই ফ্রাঙ্ক মার্টিনের সর্বশেষ টেস্টে অংশগ্রহণ ছিল। এরপরও অবশ্য তিনি ১৯৩৩ সালে পুনরায় ইংল্যান্ড গমন করেছিলেন।  ২৩ নভেম্বর, ১৯৬৭ তারিখে জ্যামাইকার কিংস্টনে ৭৪ বছর বয়সে ফ্রাঙ্ক মার্টিনের দেহাবসান ঘটে।   তথ্যসূত্র    আরও দেখুন   ফ্রেড রিজওয়ে  ওয়েস্ট ইন্ডিয়ান টেস্ট ক্রিকেটারদের তালিকা  ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর   বহিঃসংযোগ       বিষয়শ্রেণী:১৮৯৩-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জামাইকার ক্রিকেটার বিষয়শ্রেণী:জ্যামাইকান ক্রিকেটার
ইতিহাস    ঘটনাবলী   ১৯৯১ইং - খালেদা জিয়া বাংলাদেশের প্রথম মহিলা প্রধানমন্ত্রী হিসেবে দায়িত্ব গ্রহণ করেন।   জন্ম   ১৪৯৭ইং - আটাওয়ালপা, ইনকা সম্রাট।  ১৮২৮ইং - হেনরিক ইবসেন, একজন নরওয়েজীয় নাট্যকার যিনি আধুনিক বাস্তবতাবাদী নাটকের সূত্রপাত করেছেন।  ১৯৮৯ইং - তামিম ইকবাল, বাংলাদেশজাতীয় ক্রিকেট দলের উদ্বোধনী ব্যাটসম্যান।   মৃত্যু   ২০১৩ইং - বাংলাদেশের ১৯তম রাষ্ট্রপতি জিল্লুর রহমানের সিঙ্গাপুরে পরলোকগমন।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
আঁধার মানিক কল্যাণ বিহার চট্টগ্রামের রাউজান থানায় অবস্থিত। বাংলায় প্রাচীনতম বিহারগুলোর মধ্যে আঁধার মানিক কল্যাণ বিহার অন্যতম। বিহারের গাঁয়ে উৎকীর্ণ ফলক থেকে জানা যায় বিহারটি ১৬৯৪ সালে প্রতিষ্ঠিত। প্রাচীন বিহারের আকার আকৃতি সম্পর্কে কোন তথ্য জানা যায় না। বর্তমান বিহারটি একতলা।   অবস্থান  চট্টগ্রাম জেলার রাউজান থানার ১০ নং পূর্ব গুজরা ইউনিয়নের পূর্ব আঁধার মানিক গ্রামে বিহারটি অবস্থিত। বাংলাদেশের বৌদ্ধ বিহার ও ভিক্ষু জীবন, ভিক্ষু সুনীথানন্দ ।   তথ্য উৎস   বিষয়শ্রেণী:বাংলাদেশের বৌদ্ধবিহার বিষয়শ্রেণী:বাংলাদেশের প্রাচীন নিদর্শন
বুর্সারে (BursaRay) তুরস্কের বুর্সা শহরে ২০০০ সালে নির্মিত একটি মেট্রো ব্যবস্থা। এটি মূলত অর্ধ-পাতাল লাইট রেল ব্যবস্থা। ২০০২ সাল থেকে এর কার্যক্রম শুরু হয়। বর্তমানে এটিতে ২টি লাইন এবং ৩৮টি বিরতিস্থল বা স্টেশন আছে।  তথ্যসূত্র   বহিঃসংযোগ  Bursaray দাপ্তরিক ওয়েবসাইট (তুর্কি ভাষায়)   আরও দেখুন   বিষয়শ্রেণী:তুরস্কের দ্রুতগামী গণপরিবহন ব্যবস্থা বিষয়শ্রেণী:১৫০০ ভি ডিসি রেলওয়ে বিদ্যুতায়ন
রায়ানাহ বার্নাবি সৌদি আরবের প্রথম নারী নভোচারী। তিনি একজন জৈবচিকিৎসা গবেষক।  বার্নাবি নিউজিল্যান্ডের ওটাগো বিশ্ববিদ্যালয় থেকে বায়োমেডিকেল সায়েন্সে স্নাতক এবং আল ফয়সাল বিশ্ববিদ্যালয় থেকে একই বিষয়ে স্নাতকোত্তর সম্পন্ন করেছেন। ক্যান্সার স্টেম সেল গবেষণায় তার প্রায় এক দশক কাজ করার অভিজ্ঞতা রয়েছে।  সৌদি আরবের ভিশন-২০৩০ পূরণের জন্য দেশটি এএক্স টু মহাকাশ মিশনে যোগ দেয়। রায়ানাহ বার্নাবি আন্তর্জাতিক মহাকাশ স্টেশনের মিশনে সৌদি পুরুষ নভোচারী আলি আল-কারনির সঙ্গে যোগ দেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:নারী নভোচারী বিষয়শ্রেণী:১৯৮৮-এ জন্ম বিষয়শ্রেণী:জেদ্দার ব্যক্তি বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী
মে মাদাম () ১৯৯৪ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন ভেনাস বলু এবং সঙ্গীত পরিচালনায় ছিলেন এ. আর. রহমান। চলচ্চিত্রটির মুখ্য ভূমিকায় ছিলেন বিনীত এবং সোনালী কুলকার্নী। চলচ্চিত্রটির আর্ট ডাইরেকশনে ছিলেন থোট্টা থারানি।  কাহিনীখণ্ড সন্ধ্যা (সোনালী কুলকার্নী) একজন শিল্পপতির একমাত্র কন্যা, সন্ধ্যার পিতা সন্ধ্যার জীবন সব ক্ষেত্রেই নিয়ন্ত্রিত রাখে। সন্ধ্যা যখন বুঝতে পারে যে তার পিতা তার বিয়ে এক যুক্তরাষ্ট্র প্রবাসী পুরুষের সঙ্গে ঠিক করে রেখেছেন তখন সে পালিয়ে মাদ্রাজ (বর্তমানে চেন্নাই) তে পালিয়ে আসার সিদ্ধান্ত নেয়। সন্ধ্যার মাদ্রাজে ঈশ্বর (বিনীত) নামের একজন ফটোগ্রাফারের সাথে পরিচয় হয়, তার সাথে বন্ধুত্ব হয় এবং পরে তারা একে অপরের প্রেমে পড়ে। সিনেমার শেষের দিকে দেখায় যে তারা দুজন বিয়ে করছে। চরিত্র বিনীত - ঈশ্বর  সোনালী কুলকার্নী - সন্ধ্যা আর সুন্দররজন মনোরমা - আন্ডাল জনকরাজ কাকা রাধাকৃষ্ণান আনন্দ কৃষ্ণমূর্তি - কোলকাতা পি সি রামকৃষ্ণ - সন্ধ্যার বাবা  সঙ্গীত  সঙ্গীত পরিচালনায় ছিলেন এ. আর. রহমান আর গীতিকার ছিলেন বৈরামুথু।http://play.raaga.com/tamil/album/May-Madham-songs-T0000094  মুক্তি এবং গ্রহণ ১৯৯৪ সালের ৯ই সেপ্টেম্বর মুক্তি পায় এই চলচ্চিত্রটি। দি ইন্ডিয়ান এক্সপ্রেস পত্রিকার মালিনী মান্নাথ এই চলচ্চিত্রটি সম্পর্কে লিখেছিলেন, "অভিনেতা-অভিনেত্রী অতটা ভালো না হলেও, চলচ্চিত্রটি ভালোই লেগেছে।" ইন্দোলিংক সাময়িকীতে লেখা হয় যে, "চলচ্চিত্রটি মূলত তার সঙ্গীতের জন্য ভালো লাগে, কাহিনী অতটা ভালো না, আবার একেবারে খারাপও না।"  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের তামিল ভাষার চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:১৯৯৪-এর পরিচালনায় অভিষেক চলচ্চিত্র বিষয়শ্রেণী:১৯৯০-এর দশকের প্রণয়ধর্মী সঙ্গীতধর্মী চলচ্চিত্র বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
আসাম রাজ্যিয় বিদ্যুৎ পরিষদ ( সংক্ষেপে (ASEB)) হচ্ছে আসাম-এর বিদ্যুৎ নিয়ন্ত্ৰণের জন্য গঠিত একটি রাজ্যিয় পরিষদ। এই পরিষদে এর অধীনস্থ কোম্পানী; আসাম পাওয়ার জেনারেশন কোম্পানি, আসাম পাওয়ার ডিস্ট্রিবিউশন কোম্পানি, এবং আসাম ইলেক্ট্রিসিটি গ্রিড কোম্পানি লিমিটেডের সাথে আসামের বিদ্যুৎ উৎপাদন, সরবরাহ এবং বিতরণের কাজসমূহ পরিচালনা করে। কেন্দ্ৰীয় সরকারের অধীনে নর্থ ইস্টার্ন ইলেক্ট্রিক পাওয়ার কর্পোরেশন (NEEPCO)'' এবং পাওয়ার গ্রিড কর্পোরেশন অব ইন্ডিয়া লিমিটেড (PGCIL)'' যৌথভাবে বিদ্যুৎ উৎপাদন এবং বিদ্যুৎ সরবরাহের ক্ষেত্রে পরিষদের সাথে পরিপূরক ভূমিকা পালন করে।   প্রতিষ্ঠা  বিদ্যুৎ অধিনিয়ম ১৯৪৮-র অধীনে ১৯৫৮ সালে আসাম রাজ্যিয় বিদ্যুৎ পরিষদ প্ৰতিষ্ঠা করা হয়। ১৯৭২ সালে মেঘালয় এবং মিজোরাম আসামের থেকে পৃথক রাজ্য হিসেবে ঘোষিত হওয়ায় ১৯৭৫ সালে এই পরিষদটি পুনৰ্গঠন করা হয়।   তথ্যসূত্র    Power Department, Government of Assam - https://web.archive.org/web/20140227114901/http://assamgovt.nic.in/departments/electricity_dept.asp  http://www.emt-india.net  বিষয়শ্রেণী:আসামের রাজ্য সংস্থা বিষয়শ্রেণী:আসাম ভিত্তিক কোম্পানি বিষয়শ্রেণী:ভারতের রাজ্য বিদ্যুৎ সংস্থা বিষয়শ্রেণী:১৯৫৮-এ আসামে প্রতিষ্ঠিত বিষয়শ্রেণী:১৯৫৮-এ প্রতিষ্ঠিত সরকারি সংস্থা
খাত্তাব (, খুতাব বা খাত্তাব বানানও প্রচলিত) উত্তর-পশ্চিম সিরিয়ার একটি শহর, প্রশাসনিকভাবে এটি হামা গভর্নরেটের অংশ, হামার উত্তর-পশ্চিমে ওরোন্টেস নদীর কাছে এটি অবস্থিত। নিকটবর্তী এলাকাগুলির মধ্যে রয়েছে পূর্বে কামহানা, দক্ষিণ-পূর্বে শিহাত হামা, দক্ষিণ-পশ্চিমে কাফর আল-তুন, পশ্চিমে আল-মাজদাল, উত্তর-পশ্চিমে মারদেহ এবং হালফায়া এবং উত্তর-পূর্বে তাইবাত আল-ইমাম। সেন্ট্রাল ব্যুরো অফ স্ট্যাটিস্টিক্স অনুসারে, ২০০৪ সালের আদমশুমারিতে খিতাবের জনসংখ্যা ছিল ১০,৮৩০ জন।  এর অধিবাসীরা প্রধানত সুন্নি মুসলিম।  ১৮২৯ সালের শেষের দিকে, উসমানীয় যুগে, খিতাব হামার সানজাকের (জেলা) অংশ ছিল। এটিতে ৫৫ টি ফেডান ছিল এবং রাজকোষে কর হিসাবে ৫৬১০ কিরশ প্রদান করেছিল।Douwes, 2000, pp. 224-225. ১৯৩০-এর দশকে  প্রায় দুই-তৃতীয়াংশ গ্রাম্য জমির মালিকানা ছিল আল-আজম পরিবার। The French Asian. 33-34. 1993: Committee of the French Asia. Page 134. ১৮৩৮ সালে, খিতাবকে একটি সুন্নি মুসলিম গ্রাম হিসাবে নথিভূক্ত করা হয়েছিল। Smith, in Robinson and Smith, 1841, vol 3, 2nd appendix, p. 179   তথ্যসূত্র    গ্রন্থপঞ্জি      বিষয়শ্রেণী:সিরিয়ার শহর